AKT-EY-tulliyhteistyökomitean päätös N:o 1/96, tehty 2 syyskuuta 1996, alkuperätuotteiden käsitteen määritelmästä poikkeamisesta Swazimaan kuningaskunnan erikoistilanteen huomioon ottamiseksi maan lankatuotannon (HS-koodit 5402.52 ja 5402.62) osalta



Virallinen lehti nro L 243 , 24/09/1996 s. 0038 - 0040



AKT-EY-TULLIYHTEISTYÖKOMITEAN PÄÄTÖS N:o 1/96, tehty 2 syyskuuta 1996, alkuperätuotteiden käsitteen määritelmästä poikkeamisesta Swazimaan kuningaskunnan erikoistilanteen huomioon ottamiseksi maan lankatuotannon (HS-koodit 5402.52 ja 5402.62) osalta (96/557/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen ja erityisesti sen pöytäkirjassa n:o 1 olevan 31 artiklan 9 kohdan, sekä katsoo, että "alkuperätuotteiden" käsitteen määritelmästä ja hallinnollisen yhteistyön menetelmistä tehdyssä yleissopimuksen pöytäkirjassa n:o 1 olevassa 31 artiklassa määrätään, että tulliyhteistyökomitea voi hyväksyä poikkeuksia kyseisestä pöytäkirjasta, jos se on olemassa olevien elinkeinojen kehittämisen tai uusien elinkeinojen luomisen vuoksi perusteltua, Afrikan, Karibian ja Tyynenmeren (AKT) valtiot ovat esittäneet poikkeusta ydinlangan osalta pöytäkirjassa n:o 1 määrätystä määritelmästä koskevan Swazimaan kuningaskunnan hallituksen pyynnön, pyydetty poikkeus on oikeutettu pöytäkirjan n:o 1 asiaa koskevien määräysten nojalla, erityisesti olemassa olevien elinkeinojen kehittämisen osalta, koska pyynnön esittäjä on ilman meriyhteyttä oleva maa, koska alkuperäkumulaatiota koskevia määräyksiä ei voida soveltaa, Swazimaan lisäarvon tason vuoksi ja koska siitä ei voi aiheutua vakavaa haittaa yhteisön elinkeinoille, jos noudatetaan tiettyjä määrää, valvontaa ja kestoa koskevia edellytyksiä, AKT-valtiot ovat pyytäneet 8 päivänä joulukuuta 1995 vastaanotetussa ensimmäisessä kirjeessään sekä 17 päivänä tammikuuta 1996 vastaanotetussa korjaavassa kirjeessään poikkeuksen voimaantuloa 1 päivästä tammikuuta 1994, ja yhteisö ei voi hyväksyä takautuvaa soveltamista, koska AKT-valtiot eivät ole esittäneet perustelevia seikkoja kahden vuoden takautuvuuden tarpeellisuudesta, ON PÄÄTTÄNYT SEURAAVAA: 1 artikla Pöytäkirjan n:o 1 liitteen II erityismääräyksistä huolimatta tämän päätöksen liitteessä lueteltuja, Swazimaassa tuotettuja tuotteita pidetään AKT-valtion alkuperätuotteina seuraavin edellytyksin. 2 artikla Edellä 1 artiklassa tarkoitettu poikkeus koskee 1 päivän tammikuuta 1996 ja 31 päivän joulukuuta 1999 välisenä ajanjaksona Swazimaasta yhteisöön vietyjä tuotteita. 3 artikla Swazimaan toimivaltaisten tulliviranomaisten on toteutettava tarvittavat toimet suorittaakseen 1 artiklassa tarkoitettujen tuotteiden vientiä koskevia määrätarkastuksia. Tässä tarkoituksessa kaikissa tämän päätöksen nojalla myönnetyissä todistuksissa on viitattava tähän päätökseen. Swazimaan toimivaltaisten tulliviranomaisten on toimitettava komissiolle kolmen kuukauden välein selvitys määristä, joista on annettu EUR.1-tavaratodistuksia tämän päätöksen nojalla, sekä kyseisten todistusten sarjanumerot. 4 artikla AKT-valtiot, yhteisö ja sen jäsenvaltiot ryhtyvät kukin siinä määrin, kuin asia koskee sitä, tämän päätöksen täytäntöönpanoon tarvittaviin toimenpiteisiin. 5 artikla Tämä päätös tulee voimaan päivänä, jona se tehdään. Tehty Brysselissä 2 päivänä syyskuuta 1996. AKT-EY-tulliyhteistyökomitean puolesta James CURRIE Edmond CAKPO-TOZO Puheenjohtajat LIITE >TAULUKON PAIKKA>